বাংলাদেশ আঞ্জুমানে তালামীযে ইসলামিয়া    প্রতিষ্ঠাঃ  ১৯৮০ সালের ১৮ ফেব্রুয়ারি গঠন করা হয় বাংলাদেশ আঞ্জুমানে তালামীযে ইসলামিয়া নামে এক সুদৃঢ় ছাত্র সংগঠন। প্রতিষ্ঠালগ্ন থেকে যামানার মুজাদ্দিদ হযরত আল্লামা ফুলতলী ছাহেব কিবলাহ (রহঃ) এর পৃষ্ঠপোষকতায় পরিচালিত এ সংগঠন বাংলাদেশের বিশিষ্ট উলামায়ে কিরাম, পীর মাশায়িখ ও ইসলামী চিন্তাবিদগণের দিক নির্দেশনায় বাস্তবমুখী কর্মসূচী ও সুচারু কর্মতৎপরতা নিয়ে সবসময় অগ্রসর হচ্ছে এবং ইসলামী ছাত্র আন্দোলন ক্ষেত্রে সফল নযীর স্থাপন করতে সক্ষম হয়েছে।   লক্ষ্য উদ্দেশ্যঃ  আল্লাহ প্রদত্ত, রাসূলা সাল্লাল্লাহু আলাইহি ওয়াসাল্লাম প্রদ্রর্শিত, সাহাবায়ে কিরাম তথা আহলে সুন্নাত ওয়াল জামা’আতের আকীদা অনুযায়ি মুসলিম ছাত্র সমাজকে উদ্বুদ্ধ করে ইসলামি আদের্শের ভিত্তিতে তাদের জীবন গঠন এবং আল্লাহর দ্বীন প্রতিষ্ঠা করে আল্লাহ ও তাঁর রাসূল সাল্লাল্লাহু আলাইহি ওয়া সাল্লাম এর সন্তুষ্টি অর্জন করা।   পাঁচ দফা কর্মসূচীঃ  উল্লেখিত লক্ষ্য ও উদ্দেশ্য বাস্তবায়নের জন্য তালামীযে ইসলামিয়া গ্রহণ করছে পাঁচ দফা কর্মসূচীঃ  ১. ইসলামী আদর্শ তথা আহলে সুন্নাত ওয়াল জামা’আতের আকীদা বিশ্বাসকে মুসলিম ছাত্র সমাজে প্রকাশ করা।  ২. ছাত্র সমাজকে তাদের দায়িত্ব পালনের নিমিত্ত সংঘবদ্ধ করা।  ৩. আত্মিক, নৈতিক, তথা প্রকৃত মানবিক যোগ্যতা বিকাশ এবং আল্লাহর ধ্যানে মনোনিবেশের কার্যকরী পন্থা অবলম্বন করা।  ৪. নিরক্ষরতা দূরীকরণ ও বিভিন্ন সেবামূলক কাজের মাধ্যমে সমাজের খিদমত করা এবং সমাজ জীবনে ইসলামী আদর্শ প্রতিষ্ঠার প্রঠেষ্টা চালানো।  ৫. ইসলামী শিক্ষার সংস্কার, শিক্ষা সমস্য ও ছাত্র সমস্যার সমাধানে কার্যকরী পদক্ষেফ নেয়া।   কর্মসূচী বাস্তবায়নঃ    দাওয়াত:  * ব্যক্তিগত ও সমষ্টিগত সাক্ষাতকার  * ভ্রাতৃত্ব বন্ধণ  * সাপ্তাহিক ও মাসিক সভা  * বার্ষিক সম্মেলন  * সেমিনার-সিম্পোজিয়াম  * ওয়াজ ও তাফসীর মাহফিল  * আদর্শ পুস্তক পাঠ  * পরিচিতি বিতরণ  * আলোচনা সভা  * রচনা ও বক্তৃতা প্রতিযোগিতা এবং পুরস্কার বিতরণ  * পত্র-পত্রিকা ও সাময়িক প্রকাশ  * যোগাযোগ  * দাওয়াতী সফর ইত্যাদি।   তরবিয়ত:  * পাঠাগার প্রতিষ্ঠা  * শিক্ষা সফর  * দৈনিক রুটিন পালন  * বিতর্ক সভা  * বিশুদ্ধ কিরাত শিক্ষা  * প্রশিক্ষণ সভা  * সাংস্কৃতিক অনুষ্ঠান  * ইসলামী বিশেষ দিন সমূহ উদযাপন  * আত্মসমালোচনা  * শরীর চর্চা ইত্যাদি।   খিদমতে খালক:  * আর্ত-পীড়িতের সেবা ও সাহায্য করা  * ইসলামী সমাজ ব্যবস্থা কায়েমের লক্ষ্যে জনগণকে উদ্বুদ্ধ করা  * সৎকাজের আদেশ দান এবং অসৎ কাজ থেকে নিষেধ করা।  শিক্ষা সমস্যা ও এর সংস্কার:  * নিরক্ষরতা দূরীকরণ তথা শিক্ষা সম্প্রসারণের জন্য প্রয়োজনীয় পদক্ষেপ গ্রহণ করা  * ইসলামী শিক্ষাকে জাতীয় শিক্ষায় উন্নীত করার প্রঠেষ্টা চালানো  * ছাত্র কল্যাণ ও ছাত্র সমস্যার সমাধানের চেষ্টা করা  * গরীব ও মেধাবী ছাত্রদের জন্য বিশেষ বৃত্তি প্রদানের ব্যবস্থা করা।   সাংগঠনিক কাঠামো:    বাংলাদেশ আঞ্জুমানে তালামীযে ইসলামিয়া ৮টি পরিষদে বিন্যস্ত-  ১. প্রাথমিক শাখা  ২. আঞ্চলিক শাখা  ৩. শহর শাখা  ৪. উপজেলা শাখা  ৫. জেলা শাখা  ৬. নগর/মহানগর শাখা  ৭. বিভাগীয় শাখা  ৮. কেন্দ্রীয় পরিষদ।   স্তর বিন্যাস:  এ সংগঠনে অন্তর্ভুক্তদের ৪টি স্তর রয়েছে-   প্রাথমিক সদস্য:  বাংলাদেশ আঞ্জুমানে তালামীযে ইসলামিয়ার লক্ষ্য ও উদ্দেশ্য এবং কর্মসূচীর প্রতি একমত পোষণ করে প্রাথমিক সদস্য ফরম পূরণের মাধ্যমে যে কোন ছাত্র প্রাথমিক সদস্য হতে পারেন।   সদস্য:  যদি কোন প্রাথমিক সদস্য নিজের জীবন গঠনের জন্য নিয়মিত দৈনিক রুটিন পালন করেন, সংগঠনের সভাসমূহে উপস্থিত হন এবং সংগঠনের তাহবিলে সাহায্য করেন, তবে তাকে নির্ধারিত পদ্ধতিতে সদস্য স্তরে উন্নীত করা হবে।   কর্মী:  কোন সদস্য যদি সংগঠনের কর্মপদ্ধতি অনুসরণ করে লক্ষ্য ও উদ্দেশ্য এবং কর্মসূচী বাস্তবায়নে সচেষ্ট হন, আমর বিল মা’রুফ ও নাহি আনিল মুনকারের দায়িত্ব যথাযথভাবে পালন করেন এবং সংগঠনের নীতি-আদর্শের পরিপন্থী কোন ব্যক্তি বা সংগঠনের সাথে প্রত্যক্ষ বা পরোক্ষ সম্পর্কে না রাখেন তবে তাকে নির্ধারিত পদ্ধতিতে কর্মী স্তরে উন্নীত করা হবে।   কায়িদ:  যখন কোন কর্মী আল্লাহর সন্তুষ্টির নিমিত্ত সুন্নতে নববীর অনুসরণের চারিত্রিক উৎকর্ষতা অর্জন করেন, সংগঠনের লক্ষ্য ও উদ্দেশ্য এবং কর্মসূচী বাস্তবায়নে জীবনকে কুরবান করতে দৃঢ় প্রতিজ্ঞ হন তখন তাকে নির্ধারিত পদ্ধতিতে কায়িদ স্তরে উন্নীত করা হয়।  বাংলাদেশ আঞ্জুমানে তালামীযে ইসলামিয়া চায় এমন এক ছাত্র ও যুবসমাজ গড়তে যাদের একমাত্র লক্ষ্য হবে আল্লাহর সন্তুষ্টি এবং তাদের অন্তর হবে রাসূল প্রেমে সিক্ত। সাহাবায়ে কিরাম, সলফে সালেহীন ও আইম্মায়ে মুজতাহিদীনের পদাংক অনুসরণই হবে তাদের একমাত্র উদ্দেশ্য। তারা ইসলামকে সর্বাবস্থায় প্রকৃত ও আদর্শ জীবন ব্যবস্থা হিসেবে গ্রহণ করবে, সর্বপ্রকার প্রলোভন থেকে মুক্ত থাকবে এবং তারাই হবে আদর্শের সেনানী।  আসুন, বাংলাদেশ আঞ্জুমানে তালামীযে ইসলামিয়া’র পতাকা তলে সমবেত হয়ে ব্যক্তি, সমাজ ও রাষ্ট্রীয় জীবনে ইসলামী আদর্শ প্রতিষ্ঠার মাধ্যমে আল্লাহ ও তাঁর রাসূলের সন্তুষ্টি অর্জনের পথে অগ্রসর হই। আল্লাহ তা’আলা আমাদেরকে তাঁর দ্বীনের মহান দায়িত্ব আঞ্জাম দেওয়ার তাওফীক দান করুন। আমিন !